Even Johansen, musiker mest kjent som Magnet.
**Even Johansen**, også kjent som **Magnet**, (født 7. juni 1970 i Bergen) er en norsk sanger, gitarist og låtskriver bosatt på Askøy utenfor Bergen. Han spiller lavmælt popmusikk og har gitt ut fire soloalbum.

I 1989 vant han Kronstadfestivalen sammen med bandet Veuve Clicquot Pon Sardin. Dette bandet spilte i hovedsak Thin Lizzy-inspirert musikk, og det var deres coverversjon av Thin Lizzys «Black Rose» som sikret seieren. På 90-tallet var han medlem av band som Unge Frustrerte Menn (1991), Chocolate Overdose (1991–1994) og Libido (1995–2001). I 2000 debuterte han som soloartist under sitt egentlige navn med albumet *Quiet & Still* mens han bodde i Dumfries i Skottland. Han fikk etterhvert oppmerksomhet da sangen «Where Happiness Lives» først ble sensurert av amerikanske radiostasjoner og senere brukt i den amerikanske TV-serien *Roswell*.

Etter utgivelsen av albumet begynte han å bruke artistnavnet Magnet. Han ga ut et par EP-er før albumet *On Your Side* ble gitt ut i 2003. Albumet ble godt mottatt og ga han Spellemannprisen 2003 i klassen mannlig popsolist og Alarmprisen 2004 i klassen pop. Albumet innhold blant annet en versjon av Bob Dylans «Lay Lady Lay» hvor Johansen synger duett med den irske sangeren Gemma Hayes. Denne sangen ble brukt i filmen *Mr. & Mrs. Smith* og sammen med «Let It Snow» fra *Minus EP* fra 2004 er begge blitt brukt i den amerikanske TV-serien *The O.C.*. For sangen «The Day We Left Town» fra albumet fikk han Edvard-prisen 2004 i klassen populærmusikk.

Magnet har siden gitt ut albumene *The Tourniquet* i 2005 og *The Simple Life* i 2007. I 2006 var han med å lage musikken til PC-spillet *Drømmefall – Den lengste reisen* og den norske spillefimen *Sønner*. Ved Spellemannprisen 2007-utdelingen mottok han prisen som årets mannlige artist.

I 2011 ga han ut albumet *Ferrofluid* hvor han samarbeidet med bandet Cloroform. Blant sangene var Shakespears Sister-låten «Stay» fra 1992, i duett med Hilde Marie Kjersem.

Diskografi
----------

### Album

* *Quiet & Still* (Rec 90, 2000) (gitt ut under navnet Even Johansen)
* *On Your Side* (Ultimate Dilemma, 2003)
* *The Tourniquet* (Filter U.S. 2005)
* *The Simple Life* (Hermetix, 2007)
* *Ferrofluid* (Warner Music Norway, 2011)

### Singler og EP-er

* *Where Happiness Lives EP* (Ultimate Dilemma, 2002)
* *Chasing Dreams EP (Ultimate Dilemma, 2002)*
* *The Day We Left Town EP* (Ultimate Dilemma, 2003)
* *Last Day of Summer* (Ultimate Dilemma, 2003)
* *Lady Lady Lady* (Ultimate Dilemma, 2003)
* *On Your Side Companion EP* (2004)
* *Minus EP* (2004)
* *Hold On* (2005)
* *Fall at Your Feet* (2005)
* *Dreamfall: The Longest Journey* (2006)
* *Lonely No More* (2007)

Referanser
----------

1. ↑   www.allmusic.com[Hentet fra Wikidata]
2. ↑   itunes.apple.com[Hentet fra Wikidata]
3. ↑   rateyourmusic.com[Hentet fra Wikidata]
4. ↑   www.konzertjunkie.com[Hentet fra Wikidata]
5. ↑   itunes.apple.com[Hentet fra Wikidata]
6. ↑  .
7. ↑  .
8. ↑  .
9. ↑  .
10. ↑  .

Eksterne lenker
---------------

* Offisielt nettsted Rediger på Wikidata

* (en) Magnet (Even Johansen) – kategori av bilder, video eller lyd på Commons Rediger på Wikidata
* (en) Even Johansen på Internet Movie Database Rediger på Wikidata
* (en) Even Johansen på Discogs Rediger på Wikidata

* (en) Even Johansen på Discogs Rediger på Wikidata

* (en) Even Johansen på MusicBrainz Rediger på Wikidata

* (en) Even Johansen på MusicBrainz Rediger på Wikidata

* (en) Even Johansen på Songkick Rediger på Wikidata

* (en) Even Johansen på AllMusic Rediger på Wikidata
* (no) Biografi fra Norsk pop- og rockleksikon

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** MusicBrainz **·** Discogs **·** Discogs **·** AllMusic
 |